laion/Wikipedia-Exotic huggingface dataset:
মুসলিম রাংরেজ

মুসলিম রংরেজ বা মুসলিম রাংরেজ হল উত্তর ভারতের মুসলিম রাজপুতদের একটি সম্প্রদায়। এই সম্প্রদায়ের অনেক সদস্য স্বাধীনতার পর পাকিস্তানে চলে আসেন এবং করাচি, সিন্ধু প্রদেশ ইত্যাদি স্থানে বসতি স্থাপন করেন। ফার্সি ভাষায় রংরেজ (رنگریز) শব্দের অর্থ হল রঞ্জক। এই সম্প্রদায়ের লোকেরা ঐতিহ্যগতভাবে কাপড় রং করার পেশার সাথে যুক্ত। তবে বর্তমান পরিস্থিতিতে এরা অন্য বিভিন্ন ব্যবসা এবং অন্যান্য ব্যবসায়িক কর্মকাণ্ডের সাথে যুক্ত। এই জনজাতির অনেকেই এখন নিজেদের মধ্য এশীয় অঞ্চলের স্থানীয় জনগোষ্ঠীর বংশোদ্ভূত বলে দাবি করে এবং সম্ভবত এদের মধ্যে কিছু জনসংখ্যার অংশ তুর্কি বংশোদ্ভূত। তারা সম্ভবত হিন্দু রাজপুতদের বংশধর যারা ধর্মান্তরিত হয়েছে। তাদের পারিবারিক বংশতালিকার তথ্য অনুসারে জানা গেছে যে সম্প্রদায়ের কিছু সদস্য বিদেশী বংশোদ্ভূত হতে পারে কিন্তু সময়ের সাথে সাথে তারা সম্প্রদায়ের অভিন্ন অংশ হয়েছে উঠেছে। তারা এখন পোশাক রং করার ব্যবসার সঙ্গে যুক্ত। দেখা গেছে ভারতের রাংরেজদের জিনগত বিশিষ্টতার সাথে পাঠান এবং সাইয়িদের মিল নেই। এর থেকে সিদ্ধান্ত নেওয়া যায় যে তারা পৌত্তলিক ধর্ম থেকে ধর্মান্তরিত এবং মুসলিম রাজপুত, মেওয়াতি বা কায়মখানির সাথে সম্পর্কিত। কারণ তাদের ত্বকের স্বর এবং মুখের বৈশিষ্ট্যগুলি এই কথার স্বপক্ষেই প্রমান দেয়। তাদের প্রধান বসতি অঞ্চল তিনটি মহকুমায় বিভক্তঃ- লালগড়, নীলগড় এবং মুসলিম ছিপি। তারা উর্দু এবং হিন্দির অথবা স্থানীয় উপভাষায় কথা বলে। তারা কাপড় রং করা ও কাপড় ছাপানোর ব্যবসার সাথে যুক্ত। লালগড় এবং নীলগড় -এর নামকরন সাধারণত লাল ও নীল থেকে রঙ থেকে হয়েছে, যে অঞ্চলে এদের জনসংখ্যা উল্লেখনীয়ভাবে বেশি সেই অঞ্চলের নাম হয়েছে লালগড় অথবা নীলগড়। প্রকৃতপক্ষে, মুসলিম ছিপি সম্প্রদায় বৃহত্তর রংরেজ সম্প্রদায়ের মধ্যে একটি স্বতন্ত্র উপ-গোষ্ঠী যা আন্তঃবিবাহের মাধ্যমে তৈরি হয়েছে। রংরেজ শব্দটি এখন সাব্বাগ শব্দ দ্বারা প্রতিস্থাপিত হয়েছে। এটি একটি আরবি শব্দ যার অর্থ হল বাগান। তারা সুন্নি মুসলিম সম্প্রদায়। তারা তাদের ধর্মীয় রীতি ও বিশ্বাস অনুযায়ী খাজা মঈনুদ্দিন চিশতির মতো উত্তর ভারতের বিভিন্ন সুফি সাধকের মাজারে গমন করে। রংরেজ সম্প্রদায়ের লোকেদের প্রধানত উত্তর প্রদেশ, বিহার, মধ্যপ্রদেশ, দিল্লি এবং রাজস্থান রাজ্যে দেখা যায়। বেশ কিছু রংরেজ সম্প্রদায়ের লোকেরা দেশভাগের সময় পাকিস্তানে চলে গেছে। এখন সেখানে তারা মুহাজির সম্প্রদায়ের একটি গুরুত্বপূর্ণ অংশ। K S Singh, People of India Uttar Pradesh, volume XLII part three, page 1211, Manohar Publications K S Singh, People of India Uttar Pradesh, volume XLII part three, page 1201, Manohar Publications K S Singh, People of India Uttar Pradesh, volume XLII part three, page 1204, Manohar Publications K S Singh, People of India Uttar Pradesh, volume XLII part three, page 1041, Manohar Publications
হজ্জাম

হিজামা বা হজ্জাম অথবা কাপিং নামে পরিচিত এই ভারতের জাতিগোষ্ঠী কাপিং থেরাপি অনুশীলনের জন্য পরিচিত। হিজামা শব্দটি এসেছে আরবি শব্দ আল হাজম থেকে। আরব দেশগুলিতে একজন কাপিং থেরাপি অনুশীলনকারীকে হিজামা বলা হত এবং ভারতেও এই নামটি ব্যবহৃত হত।   মুহাম্মদের কিছু সহকারী খিলাফত ক্ষমতার সময় পারস্য, মিশরে ইসলামের বাণী প্রচার করে। তখন পারসিকরা ভারত জয় করতে উদ্যোগী হয়। এইভাবে, হিজামারা আরব থেকে পারস্য এবং তারপর ভারতে এসেছে। ভারতে তারা তাদের পেশা অনুশীলন করত এবং হিজামার সাথে আরও অনেক কিছু যেমন দাঁত টানানো, চুল কাটা, ভেড়া কাটা, ফোড়ার চিকিৎসা ইত্যাদির অনুশীলন করত। তাদের নামকরণ করা হয়েছিল হজ্জাম কারণ তাদের আদি দেশে তাদের এই নামেই ডাকা হত। তারা এখন উত্তর ভারত এবং পাকিস্তানের কিছু অঞ্চলে বসবাসকারী একটি জাতিগত গোষ্ঠী। পাকিস্তানে, তারা সিন্ধু এবং পাঞ্জাব প্রদেশে বসবাস করেন। তারা ভারতে অনুন্নত সম্প্রদায় হিসাবে বিবেচিত হয়। উত্তর ভারতে এদের জনসংখ্যা বেশি। পাকিস্তানের সিন্ধু ও পাঞ্জাব প্রদেশেও এদের বস্তি আছে। তারা উত্তরপ্রদেশে খলিফা নামেও পরিচিত। এরা পশ্চিমবঙ্গের সাতাত খলিফা নামে পরিচিত। হিজামা হল আরব, পারস্য, ব্যাবিলন, চীনা, ফারাও, মিশরীয়, এশিয়ান, গ্রীস এবং সমগ্র ইউরোপ সহ বিস্তীর্ন অঞ্চলের বিবিধ জাতির দ্বারা অনুসৃত একটি প্রাচীন চিকিতসা সংক্রান্ত অনুশীলন। এটি বিশ্বজুড়ে ঐতিহ্যগত ওষুধ ও চিকিতসা পদ্ধতি হিসাবে বিবেচিত হত। এই পদ্ধতি একসময় ব্যাপকভাবে ব্যবহৃত হয়েছিল এবং এখনও সারা বিশ্বে আধুনিক অনুশীলনকারীরা এর ব্যবহার করে। ইসলামে হিজামা প্রথাকে মুহাম্মদ জনপ্রিয় করেছিলেন। প্রচলিত রীতি অনুসারে হিজামা করার জন্য সর্বোত্তম এবং সবচেয়ে উপকারী দিনগুলি সুন্নাহ দিন নামে পরিচিত। ইসলামিক (চন্দ্র) মাসের সতেরো, উনিশ বা একুশ তারিখ যা সোমবার, মঙ্গলবার বা বৃহস্পতিবার পড়ে সেইদিন হিজামার জন্য আদর্শ। বিহারে হজ্জামরা সাধারণত খলিফা নামে পরিচিত এবং তারা হিন্দির একটি উপভাষা মৈথিলি ভাষায় কথা বলে। অধিকাংশ শিক্ষিত হজ্জামরা উর্দু ভাষায় কথা বলে। তারা বিহারের বিভিন্ন অঞ্চলে বসবাস করেন এবং এখনও তারা তাদের পেশায় নিযুক্ত রয়েছেন। তবে ঝাড়খণ্ডের অনেক খলিফা এখন কৃষক হিসাবে তাদের জীবনযাপন করছেন। হজ্জাম সম্প্রদায়ের একটি বিরদারি পঞ্চায়েত রয়েছে, যা আন্তঃসাম্প্রদায়িক বিরোধের পাশাপাশি রাজ্যের প্রতিনিধি হিসাবে কাজ করে। পেশাগত কারনে এদের অনেকে মুম্বাই এবং কলকাতায় চলে গেছে। সেখানে তারা প্রধানত দিনমজুর হিসেবে কাজ করে। Qureshi, Naseem Akhtar; Ali, Gazzaffi Ibrahim (মে ২০১৭)। "History of cupping ( Hijama ): a narrative review of literature": 172–181। আইএসএসএন 2095-4964। ডিওআই:10.1016/s2095-4964(17)60339-x। পিএমআইডি 28494847।  People of India Uttar Pradesh Volume XLII Part Two by K S Singh page 1050 "Book of Medicine - Sahih al-Bukhari - Sunnah.com - Sayings and Teachings of Prophet Muhammad (صلى الله عليه و سلم)"। sunnah.com। সংগ্রহের তারিখ ২০২০-০৫-২৬।  "Simply Hijama - Hijama in Islam"। www.simplyhijama.com। সংগ্রহের তারিখ ২০২০-০৫-২৬।  People of India Bihar Volume XVI Part One edited by S Gopal & Hetukar Jha pages 381 to 382 Seagull Books
মুসলিম তেলি

মুসলিম তেলি হল তেলি জাতির অন্তর্ভুক্ত এক সম্প্রদায় যারা সুন্নি ইসলাম ধর্ম অনুসরণ করে। ভারত ও পাকিস্তানে এরা বসবাস করে। মুসলিম তেলির ঘাঞ্চি সম্প্রদায়ের সাথে সম্পর্কিত। ঘাঞ্চিরা গুজরাতের একটি সম্প্রদায়। এরা প্রধানত রান্নার তেল তৈরির পেশার সাথে জড়িত। এই অঞ্চলগুলিতে লুহার জাতিরও বসবাস। সেখানে কিছু তেল শোধনাগারকে সৌদি আরবের (ইউএই) তেলিস হিসাবে বিবেচনা করা হয়। তেলিস শব্দটির সাথে তেলি শব্দের বিশেষ মিল আছে। তেলি শব্দটি সংস্কৃত শব্দ তৈলিকা বা তৈল থেকে এসেছে, যার অর্থ সরিষা বা তিল থেকে প্রস্তুত তেল। এই সম্প্রদায়ের লোকেরা এইভাবে সরিষা বা তিলের তেল প্রস্তুত করে জীবিকা নির্বাহ করে। তারা ইসলাম ধর্মে ধর্মান্তরিত কারিগর শ্রেনীর একটি অংশ। তারা এমন কিছু উপাধি ব্যবহার করে যা সাধারণত হিন্দু সম্প্রদায়ে লোকেরা ব্যবহার করে। উত্তর ভারতে তারা উর্দুতে কথা বলে এবং এর সাথে আওয়াধি এবং খারি বলি উপভাষা ব্যবহার করে। পাকিস্তানে এই সম্প্রদায় পাঞ্জাবি ভাষায় কথা বলে। ভারতে তারা উত্তর প্রদেশ এবং বিহার রাজ্যেসহ উত্তর ভারতের বিস্তীর্ণ অঞ্চল জুড়ে বসবাস করেন। এই জনগোষ্ঠী পেশার জন্য জমির ওপর নির্ভরশীল। তেল প্রস্তুত করা তাদের ঐতিহ্যবাহী পেশা। এখন অর্থকরী ফসল চাষ এবং অন্যান্য ব্যবসার সাথেও তারা যুক্ত। অনেকেই এখন সফল ব্যবসায়ী। এই সম্প্রদায়ের লোকেরা নিজেকে শেখ মর্যাদাসম্পন্ন বলে মনে করে, কারণ তারা বৈশ্য বর্ণ থেকে ধর্মান্তরিত। উত্তরপ্রদেশে বেশিরভাগ তেলি জনগন ছোট এবং মাঝারি আকারের কৃষক। ভারতের স্বাধীনতার সময় সম্পাদিত ভূমি সংস্কার থেকে তারা অনেকেই উপকৃত হয়েছেন। তখন তাদের চাষ করা জমির মালিকানা দেওয়া হয়েছিল। উত্তরপ্রদেশের তেলিরা কঠোরভাবে অন্তঃবিবাহী প্রথায় বিশ্বাসী। তারা আরও চারটি অন্তঃবিবাহিত গোষ্ঠীতে বিভক্ত। সেই চারটি ভাগ হল, তুর্কিয়া, ইকাসনা, দোসনা এবং দেশ। তুর্কিয়ারা প্রধানত আওধ এবং বারাণসীতে থাকে। ইকাস্না এবং দোসনারা পশ্চিম উত্তর প্রদেশে থাকেন। তারা উর্দু, সেইসাথে হিন্দির উপভাষায় কথা বলে এবং সুন্নি সম্প্রদায়কে অনুসরণ করে। তেলিরা বহু-বর্ণের গ্রামে বাস করে, কিন্তু তাদের নিজস্ব স্বতন্ত্র পরিচয় বজায় রাখে। পাকিস্তানে, তিনটি স্বতন্ত্র সম্প্রদায় রয়েছে যারা তেলি সম্প্রদায়ের অংশ। তারা হল করাচীর উর্দুভাষী সম্প্রদায়, পাঞ্জাবের তেলি মালিক এবং তেলি রংহার রাজপুত।[তথ্যসূত্র প্রয়োজন] People of India Uttar Pradesh Volume XLII Part Two edited by A Hasan & J C Das pages 1061 to 1065 People of India Uttar Pradesh Volume XLII Part Two edited by A Hasan & J C Das pages 1062 People of India Uttar Pradesh Volume XLII edited by A Hasan & J C Das page 1063 People of India Uttar Pradesh Volume XLII edited by A Hasan & J C Das page 1063
প্রাণিসম্পদ ও ডেইরি উন্নয়ন প্রকল্প

প্রাণিসম্পদ ও ডেইরি উন্নয়ন প্রকল্প বা লাইভস্টক অ্যান্ড ডেইরি ডেভেলপমেন্ট প্রজেক্ট প্রাণিসম্পদ অধিদপ্তরের অধীনস্থ একটি প্রকল্প। মূলত প্রাণিজাত পণ্যের উৎপাদন বৃদ্ধি, চাহিদা সৃষ্টি, নিরাপদ প্রাণিজ খাদ্য উৎপাদন নিয়ে কাজ করছে এ প্রকল্পটি। ৯ নভেম্বর, ২০১৮ এ মৎস্য ও প্রাণিসম্পদ মন্ত্রণালয় ও বিশ্বব্যাংকের এগ্রিকালচার গ্লোবাল প্রাকটিস বিভাগের প্রতিনিধিদল দি ক্লাইমেট স্মার্ট ইনভেস্টমেন্ট প্ল্যান এবং ম্যাক্সিমাম ফিন্যান্স ফর ডেভলপমেন্ট-এর আওতায় প্রাণিসম্পদ ও ডেইরি উন্নয়ন প্রকল্প বাস্তবায়নের রূপরেখা তৈরি করেন। প্রকল্পের ব্যয় ধরা হয়েছে ৪ হাজার ২৮০ কোটি ৩৬ লাখ ৪৮ হাজার টাকা; যার মধ্যে বিশ্বব্যাংক সহায়তা করবে ৩ হাজার ৮৮৫ কোটি ৭৩ লাখ টাকা। তিন পার্বত্য জেলা বাদে বাকি ৬১টি জেলায় এ প্রকল্পের কার্যক্রম পরিচালিত হচ্ছে। প্রকল্পটির মেয়াদ শুরু হয়েছে ১ জানুয়ারি, ২০১৯ এ, এবং শেষ হবে ৩১ ডিসেম্বর, ২০২৩ সালে। ব্যবস্থাপনার কার্যক্রম পরিচালনার জন্য ৭ সদস্যের একটি পরিচালনা পর্ষদ গঠন করা হয়। তাঁরা হলেন: প্রকল্প পরিচালক: ১ জন চীফ টেকনিক্যাল কো-অর্ডিনেটর: ১ জন উপ-প্রকল্প পরিচালক: ৫ জন মৎস্য ও প্রাণিসম্পদ মন্ত্রণালয় প্রাণিসম্পদ অধিদপ্তর (বাংলাদেশ) "পরিক্রমা, প্রাণিসম্পদ ও ডেইরি উন্নয়ন প্রকল্প"। lddp.portal.gov.bd। সংগ্রহের তারিখ ২০২৩-০১-০২।  "৪ হাজার ২৮০ কোটি ৩৬ লাখ ৪৮ হাজার টাকার 'প্রাণিসম্পদ ও ডেইরি-উন্নয়ন প্রকল্প' বাস্তবায়ন শুরু, বাংলাদেশ সংবাদ সংস্থা"। bssnews.net। সংগ্রহের তারিখ ২০২৩-০১-০২।  "প্রজেক্ট এপ্রাইজাল ডকুমেন্ট, প্রাণিসম্পদ ও ডেইরি উন্নয়ন প্রকল্প" (পিডিএফ)। lddp.portal.gov.bd। সংগ্রহের তারিখ ২০২৩-০১-০২।  "পরিচালনা পর্ষদ, প্রাণিসম্পদ ও ডেইরি উন্নয়ন প্রকল্প"। lddp.portal.gov.bd। সংগ্রহের তারিখ ২০২৩-০১-০২।
বিনিতা টপ্পো

বিনীতা টপ্পো, (জন্ম ২১শে নভেম্বর ১৯৮০) হলেন ভারতের মহিলা জাতীয় ফিল্ড হকি দলের একজন সদস্য। ২০০৪ সালে মহিলা হকি এশিয়া কাপে স্বর্ণ পদক জয়ী ভারতীয় দলে তিনি খেলেছিলেন। টপ্পো বর্তমানে পশ্চিম রেলওয়েতে কর্মরত। টপ্পো ওডিশার সুন্দরগড় জেলার লুলকিডিহিতে জন্মগ্রহণ করেন। তিনি খুব অল্প বয়সে তাঁর বাবাকে হারিয়েছিলেন এবং তাঁর মা একটি স্কুলে ঝাড়ুদার হিসাবে কাজ করেছিলেন। টপ্পো রাঁচির মাহিন্দ্রা কলেজে পড়াশোনা করেছেন। তিনি রাউরকেলার পানপোশ স্পোর্টস হোস্টেলে হকির প্রশিক্ষণ নেন। জামশেদপুরের টাটা ফুটবল একাডেমি এবং দিল্লির বাইচুং ভুটিয়া ফুটবল স্কুল থেকে তিনি প্রশিক্ষক প্রশিক্ষণ কার্যক্রম সম্পন্ন করেছেন। টপ্পো ২০০৪ সালে ভারতীয় জাতীয় দলে জায়গা করে নেন। এর আগে, তিনি রাজ্যের অনেক স্থানীয় টুর্নামেন্ট জিতেছিলেন। তিনি ২০০৭ মহিলা এশিয়া কাপে ভারতীয় মহিলা হকি দলের নেতৃত্ব দিয়েছিলেন। তিনি স্কুলে পড়ার সময় অনূর্ধ্ব - ১৬ ঝাড়খণ্ড রাজ্য দলের নেতৃত্ব দিয়েছিলেন। তিনি ২০১০ সালে কমনওয়েলথ ক্রীড়ায় ৫ম অবস্থানে ছিলেন ঘরোয়া সার্কিটে ভারতীয় মহিলা হকি দলে টপ্পো ফুল ব্যাক অবস্থানে খেলেছেন। আন্তর্জাতিক সার্কিটে টপ্পো যেগুলি খেলেছেন সেগুলি হলো ২০০৬ সালের ডিসেম্বরে দোহায় এশিয়ান গেমস ২০০৪ সালের ফেব্রুয়ারিতে দিল্লিতে এশিয়া কাপ ২০০৫ সালের অক্টোবরে দিল্লিতে ইন্দিরা গান্ধী গোল্ড কাপ ২০০৪ সালের আগস্ট মাসে এশিয়ান ট্যুরে সিঙ্গাপুরে একটি চার দেশের টুর্নামেন্ট। ২০০৪ সালের এপ্রিল মাসে অস্ট্রেলিয়া সফর, ৩টি দেশের একটি সিরিজ। ২০০৬ সালে মাদ্রিদে বিশ্বকাপেও টপ্পো ভারতের প্রতিনিধিত্ব করেছিলেন। ২০১১ সালের মে মাসে, টপ্পোকে ভারতীয় হকিতে অবদানের জন্য ভুবনেশ্বরের জয়দেব ভবনে তৎকালীন মুখ্যমন্ত্রী নবীন পট্টনায়েক দ্বারা সংবর্ধিত করা হয়েছিল। "Indian Hockey Player"। ১৮ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ সেপ্টেম্বর ২০১৭।  "Dribble, flip and slash through - Livemint"। www.livemint.com। ১৮ আগস্ট ২০০৭। সংগ্রহের তারিখ ২০১৭-০৯-২৭।  "YUWA | Goalden Times"। Goalden Times (ইংরেজি ভাষায়)। ২০১৭-০৯-২৭ তারিখে মূল থেকে আর্কাইভ করা। সংগ্রহের তারিখ ২০১৭-০৯-২৭।  "Yuwa-India ~ People"। archive.is। ২০১৪-০৩-১৬। ১৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২০১৭-০৯-২৭।  "Binita Toppo | Commonwealth Games Federation"। thecgf.com (ইংরেজি ভাষায়)। ২০২২-১১-১০ তারিখে মূল থেকে আর্কাইভ করা। সংগ্রহের তারিখ ২০২০-০৯-১৪।  "Vineeta Toppo"। www.bharatiyahockey.org। সংগ্রহের তারিখ ২০১৭-০৯-২৭।  "Monthly Bulletin"। www.bharatiyahockey.org। সংগ্রহের তারিখ ২০১৭-০৯-২৭।  "The Telegraph - Calcutta (Kolkata) | Orissa | Honour for Commonwealth Games medallists"। www.telegraphindia.com। ২৮ সেপ্টেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২০১৭-০৯-২৭।  টেমপ্লেট:ভারত এফএইচডব্লিউ স্কোয়াড ২০০৪ এশিয়া কাপটেমপ্লেট:ভারত এফএইচডব্লিউ স্কোয়াড ২০০৬ এশিয়ান গেমসটেমপ্লেট:ভারত এফএইচডব্লিউ স্কোয়াড ২০০৯ এশিয়া কাপ
জবামণি টুডু

জবামণি টুডু (জন্ম ১০ই এপ্রিল ২০০০) হলেন একজন ভারতীয় ফুটবলার যিনি ইস্ট কোস্ট রেলওয়ে এবং ভারতের মহিলা জাতীয় ফুটবল দলের হয়ে একজন রক্ষণভাগের খেলোয়াড় (ডিফেন্ডার) হিসেবে খেলেন। জবামণি টুডু ২০০০ সালের ১০ই এপ্রিল, ওড়িশার ময়ূরভঞ্জ জেলায় জন্মগ্রহণ করেছেন। তিনি ওড়িশা স্পোর্টস হোস্টেলে থেকে ফুটবলে প্রশিক্ষণ নিয়েছিলেন। তিনি যুব ও সিনিয়র ফুটবল টুর্নামেন্টে খেলেছেন। তিনি যুব ও সিনিয়র উভয় জাতীয় প্রতিযোগিতায় ওড়িশার হয়েও খেলেছেন। ২০১৫ সালের এএফসি অনূর্ধ্ব -১৬ চ্যাম্পিয়নশিপ বাছাইপর্বের খেলায় টুডু অনূর্ধ্ব -১৬ স্তরে ভারতের প্রতিনিধিত্ব করেছিলেন। ২০১৬ সালের ডিসেম্বরে টুডুকে ২০১৬ সালের সাফ মহিলা চ্যাম্পিয়নশিপের জন্য ভারতের জাতীয় মহিলা ফুটবল দলে নির্বাচিত করা হয়েছিল। ২০১৭ সালের ২রা জানুয়ারী নেপালের জাতীয় দলের বিপক্ষে ভারতের সেমিফাইনাল ম্যাচে, দলের হয়ে টুডুর অভিষেক হয়। তিনি ডালিমা চিব্বরের বিকল্প হিসেবে মাঠে নেমেছিলেন, এই খেলায় ভারত ৩ - ১ ব্যবধানে জয়ী হয়েছিল। তিনি ১৭ বছর বয়সেই আন্তর্জাতিক খেলায় আত্মপ্রকাশ করেছিলেন। ভারত সাফ মহিলা চ্যাম্পিয়নশিপ : ২০১৬ এবং ২০১৯ সালে খেলেছেন। দক্ষিণ এশিয়ান গেমসের ফুটবলে স্বর্ণপদক: ২০১৯ সালে স্বর্ণপদক জয়ী দলের সদস্য ছিলেন। রাইজিং স্টুডেন্টস ক্লাব ভারতীয় মহিলা লীগ : ২০১৭-১৮ মরশুমে খেলেছেন। ওড়িশা জাতীয় গেমসে রৌপ্য পদক: ২০২২ সালে রৌপ্য পদক জয়ী দলের সদস্য ছিলেন। স্বতন্ত্র ভারতীয় মহিলা লীগ উদীয়মান খেলোয়াড়: ২০১৬-১৭ মরশুমে খেলে উদীয়মান খেলোয়াড় চিহ্নিত হয়েছেন। "ECoR, Sports Hostel script easy victories"। Orissa Post। ৬ জুলাই ২০১৫। সংগ্রহের তারিখ ২ জানুয়ারি ২০১৭।  "National women's football: Manipur, Odisha post victory"। The Hindu। ২৯ নভেম্বর ২০১৩। সংগ্রহের তারিখ ২ জানুয়ারি ২০১৭।  "INDIA GIRLS TOY WITH HAPLESS UAE COUNTERPARTS"। The All India Football Federation। ২১ অক্টোবর ২০১৪। সংগ্রহের তারিখ ২ জানুয়ারি ২০১৭।  "WOMEN'S FINAL 20-MEMBER SQUAD ANNOUNCED TODAY"। The All India Football Federation। ২২ ডিসেম্বর ২০১৬। সংগ্রহের তারিখ ২ জানুয়ারি ২০১৭।  "Odia Footballer In National Women's Team For South Asian Games"। Odisha Bytes। ২৯ নভেম্বর ২০১৯।  "Jabamani Tudu, 15-year old"। Indian Football (Twitter)।  "National Games 2022, October 10 HIGHLIGHTS: Manipur wins women's football gold; Tamil Nadu tops Group A in men's volleyball"। Sportstar। ১০ অক্টোবর ২০২২।  "Eastern Sporting Union win inaugural Indian Women's League"। ESPN। espn.in। ১৪ ফেব্রুয়ারি ২০১৭। সংগ্রহের তারিখ ১৫ ফেব্রুয়ারি ২০১৭।  ওরিস্পোর্টস প্রোফাইল অল ইন্ডিয়া ফুটবল ফেডারেশনে জবামনি টুডু গ্লোবাল স্পোর্টস আর্কাইভে জবামণি টুডু
কুন্দ্রা

কুঞ্জরা বা কুন্দ্রা হল উত্তর ভারত, মধ্য ভারত এবং নেপালে বসবাসকারী একটি সুন্নি মুসলিম সম্প্রদায়। তারা সবজি ফরোশ বা মেওয়া ফরোশ নামেও পরিচিত। এছারাও এদের কুঞ্জরদা বা কুঞ্জদা নামেও অভিহিত করা হয়। বর্তমানে ভারতের, বিশেষ করে উত্তর ভারতের বিভিন্ন অঞ্চলে বসবাসকারী কুঞ্জরা সম্প্রদায়ের লোকেরা ভারতের অনগ্রসর জাতি বিভাগে অন্তর্ভুক্ত। কুঞ্জরা সম্প্রদায়ের লোকেরা প্রধানত কৃষিকাজের সাথে যুক্ত ও চাষাবাদ করেই তারা নিজেদের জীবন ও জীবিকা নির্বাহ করেন। কুঞ্জরা সম্প্রদায়ের নামটি সংস্কৃত শব্দ কুঞ্জ থেকে উদ্ভূত, যার অর্থ ধনুক। গেজেটিয়ার পাঞ্জাবের তথ্যের উপর ভিত্তি করে, তারা নিজেদের রাজা কুঞ্জপালের বংশধর বলে দাবি করেন। কুঞ্জপাল হলেন কুঞ্জ শহরের রাজা। কুঞ্জ শহর দেশভাগের আগে পাঞ্জাব প্রদেশের গুজরাট জেলায় অবস্থিত ছিল। এই অঞ্চল বর্তমানে পাকিস্তানের অন্তর্ভুক্ত। এই সম্প্রদায়ের লোকেরা এখন শহরে বসবাস করতে শুরু করেছেন। তারা অন্যান্য সম্প্রদায় যেমন কুর্মি, মুরাও এবং কাছিদের থেকে সবজি কেনেন। তারা উত্তরপ্রদেশ, মধ্যপ্রদেশ, বিহার এবং দিল্লি রাজ্যের আঞ্চলিক অনগ্রসর জাতি বিভাগে অন্তর্ভুক্ত। সমগ্র উত্তর ভারতে কুঞ্জরা অধিবাসীর লোকেদের দেখা পাওয়া যায়। উত্তরপ্রদেশ এবং মধ্যপ্রদেশে তাদের সংখ্যা উল্লেখনীয়ভাবে বেশি। প্রধানত ভোপাল (পুরাতন শহর), সাগর, জবলপুর জেলায় এদের বসবাস। এছারাও রাজস্থানের যোধপুর, উদয়পুর, ভিলওয়ারা, পালি, ঝুনঝুনু, চুরু এবং অন্যান্য অনেক শহরে এদের বসতি আছে। রাজস্থানের খুরাই অঞ্চলেও এদের দেখা পাওয়া যায়।[তথ্যসূত্র প্রয়োজন] People of India Uttar Pradesh Volume XLII Part II page 867 Manohar publications Nagendra Kr Singh; Abdul Mabud Khan (২০০১)। Encyclopaedia of the World Muslims: Tribes, Castes and Communities। Global Vision। পৃষ্ঠা 775–। আইএসবিএন 978-81-87746-07-2।  Rose, H. A.; Denzil Ibbetson (১৯৯৬)। Glossary of the tribes & castes of Punjab। Asian Educational Services। পৃষ্ঠা 809। আইএসবিএন 978-81-206-0505-3।  "সংরক্ষণাগারভুক্ত অনুলিপি"। ২৪ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ২২ মার্চ ২০২৩।
কাসাব

কাসাবরা (উর্দু: قصاب‎‎; আরবি শব্দ قصاب (কাসাব-কসাই) উত্তর ভারতীয় সম্প্রদায় বা বিরদারির সদস্য। মাঝে মাঝে বেশিরভাগ কুরেশ বর্ণের সদস্যদের কাসাব হিসাবে উল্লেখ করা হয়। বর্তমানে যারা মাংস কাটা ও বিক্রির ব্যবসায় নিয়োজিত কাসাবকে কুরেশি বলা হয়। কাসাবরা (কুরাইশি) হিন্দু ধর্মের উচ্চ ও সাহসী বর্ণ থেকে ধর্মান্তরিত হয়েছিল। সম্প্রদায়টি সম্পূর্ণরূপে সুন্নি এবং উত্তর ভারতে উর্দুতে কথা বলে। ১৮৫৭ সালের ভারতীয় বিদ্রোহে অংশগ্রহণের জন্য রোহতকের জনগণকে ৬৩,০০০ টাকা জরিমানা করা হয়েছিল, যাদের বেশিরভাগই ছিল রাঙার, শেখ এবং মুসলিম কাসাব। সম্প্রদায় পশু জবাইয়ের সাথে জড়িত রয়েছে। মাংস বিক্রির পাশাপাশি তারা পশু কেনা-বেচা ও চামড়ার ব্যবসার সঙ্গে জড়িত। আওধের চিকওয়ারাও চামড়া বিক্রির সঙ্গে জড়িত। বিন্যাসের ক্ষেত্রে, এদের উত্তর প্রদেশ ও বিহার জুড়ে পাওয়া যায়। তারা কঠোরভাবে অন্তঃসম্পর্কীয়, যা একটি ছোট আত্মীয়তার বৃত্তের মধ্যে বিয়ে পছন্দ করে। বেশিরভাগ শহরগুলির মধ্যে রয়েছে স্বতন্ত্র এলাকা যেখানে সম্প্রদায় বাস করে, যেমন কানপুর, এলাহাবাদ, বেনারস, ফতেহপুর, দিল্লির কোরেশনগর। আঞ্জুমান কোরেশ একটি ভারত-ব্যাপী সমিতি এবং এটি প্রাচীনতম মুসলিম সংগঠন। সম্প্রদায়টি ইসলামের সুন্নি ও শিয়া উভয় সম্প্রদায়ের অন্তর্গত, তবে সংখ্যাগরিষ্ঠরা সুন্নি। চিকওয়ারা আওয়াধি ভাষায় কথা বলে, আর কুরেশি কাসাবরা উর্দুতে কথা বলে। রাজস্থানে, আজমির, জয়পুর, নাগৌর, যোধপুর এবং পালি জেলায় কাসাবদের দেখা যায়। কাসাবরা নিজেদের মধ্যে মেওয়ারি ও বহিরাগতদের সাথে হিন্দিতে কথা বলে। তাদের দুটি উপ-বিভাগ রয়েছে, বারাকসাব, যারা বলদ, ষাঁড় ও মহিষ জবাই করে এবং ছোটকাসাব, যারা ছাগল জবাই করে। Qassab of India Ethnic People Profile People of India Uttar Pradesh Volume XLII, edited by A. Hasan & J.C. Das, page 736 Satish Chandra Mittal, 1986, Haryana, a Historical Perspective, p58. People of India Uttar Pradesh Volume XLII, edited by A. Hasan & J.C. Das, page 741 People of India Rajasthan Volume XXXVIII Part Two, edited by B.K. Lavania, D.K. Samanta, S.K. Mandal and N.N. Vyas, page 501 to 504, Popular Prakashan
বাংলাদেশ পেট্রোলিয়াম আইন, ১৯৭৪

বাংলাদেশ পেট্রোলিয়াম আইন, ১৯৭৪ বাংলাদেশে পেট্রোলিয়াম অনুসন্ধান, উন্নয়ন, আহরণ, উৎপাদন, প্রক্রিয়াকরণ, পরিশোধন এবং বিপণনের জন্য প্রণীত একটি আইন। ১৯৭৪ সালে এই আইনটি প্রণয়ন করা হয় এবং একই বছরের ২২ আগস্ট থেকে এটি কার্যকর হয়। আইনের ১২টি ধারা ও একাধিক উপধারা রয়েছে। এই আইন অনুযায়ী বাংলাদেশের স্থল ও জলসীমাসহ অর্থনৈতিক সীমানার অন্তর্গত সকল খনিজ ও পেট্রোলিয়াম সম্পদের মালিকানা বাংলাদেশ সরকারের এবং সরকার পেট্রোলিয়াম জাতীয় পণ্য অনুসন্ধান, উন্নয়ন, উত্তোলন, প্রক্রিয়াজাতকরণ, পরিশোধন ও বিপণনের জন্য একক ক্ষমতার অধিকারী। এই আইনের মাধ্যমেই পেট্রোলিয়াম অনুসন্ধান, উন্নয়ন, প্রক্রিয়াকরণ ও বিপণন কর্মকান্ড পরিচালনার জন্য কোনো ব্যক্তি বা প্রতিষ্ঠানের সঙ্গে প্রয়োজনীয় চুক্তি করা হয়। আইনটি ইংরেজি ভাষায় লিখিত, ২০০৩ সালে বাংলাদেশের মন্ত্রীপরিষদ কর্তৃক গৃহীত এক সিদান্ত অনুসারে আইন বিচার ও সংসদ বিষয়ক মন্ত্রণালয়ের মুদ্রণ ও প্রকাশনা বিভাগ ২৪ নভেম্বর ২০০৯ সালে আইনের একটি বাংলা অনুবাদ গেজেট আকারে প্রকাশ করে। "The Bangladesh Petroleum Act, 1974"। bdlaws.minlaw.gov.bd। সংগ্রহের তারিখ ২০২৩-০৩-২২।  "উৎপাদন বন্টন চুক্তি - বাংলাপিডিয়া"। bn.banglapedia.org। সংগ্রহের তারিখ ২০২৩-০৩-২২।  "The Bangladesh Petroleum Act, 1974"। bdlaws.minlaw.gov.bd। সংগ্রহের তারিখ ২০২৩-০৩-২২।  "বাংলাদেশ-পেট্রোলিয়াম-আইন,-১৯৭৪.pdf" (পিডিএফ)। bdlaws.minlaw.gov.bd। ২০২২-০৮-২৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২০২৩-০৩-২২।  বাংলা ভাষার উইকিসংকলনে এই নিবন্ধ বা অনুচ্ছেদ সম্পর্কিত মৌলিক রচনা রয়েছে: বাংলাদেশ পেট্রোলিয়াম আইন, ১৯৭৪
মুঘল জাতি

মুঘলরা (যার বানান মোঘল বা মোগলও) হল উত্তর ভারত, পাকিস্তান ও বাংলাদেশে ইন্দো-তুর্কি জনগণের সাংস্কৃতিকভাবে সম্পর্কিত কয়েকটি গোষ্ঠী। তারা দাবি করে যে তারা বিভিন্ন মধ্য এশীয় মঙ্গোলিক ও তুর্কি উপজাতি এবং পারস্যদের বংশধর যারা এই অঞ্চলে বসতি স্থাপন করেছিল। মুঘল (বা ফার্সি ভাষায় মোগল) শব্দটির আক্ষরিক অর্থ মঙ্গোল। ১৩-১৪ শতকে মঙ্গোল সাম্রাজ্যের সময় চেঙ্গিস খানের সেনাবাহিনী মধ্য এশিয়া ও পারস্য জুড়ে ছড়িয়ে পড়ে। পরবর্তী শতাব্দীতে, এই সৈন্যদের বংশধররা পারস্য ও তুর্কি মুসলমানদের সাথে আন্তঃবিবাহ করে, ইসলামে ধর্মান্তরিত হয় এবং ফার্সি ভাষা ও সংস্কৃতি গ্রহণ করে। চেঙ্গিস খান থেকে তৈমুর থেকে বাবর পর্যন্ত ভারত ও মঙ্গোলদের মধ্যে সংঘাত লিপিবদ্ধ হয়েছে। দিল্লী সালতানাত (১২০৬-১৫২৬) ১২৯৭ থেকে ১৩০৩ সাল পর্যন্ত প্রায় বার্ষিক মঙ্গোল আক্রমণের মুখোমুখি হয়েছিল যখন দোয়াবকে বরখাস্ত করা হয়েছিল এবং বর্তমান পাকিস্তান ক্রমাগত মঙ্গোলদের দখলে ছিল। ভারতীয় ও ইন্দো-পারস্য উৎসগুলি আক্রমণকারীদের মোগল হিসাবে উল্লেখ করেছে, যা মঙ্গোল থেকে উদ্ভূত। ১৬ শতকের সময়, তুর্কো-মঙ্গোল বিজয়ী বাবর উত্তর ভারতের বেশিরভাগ অংশ মুঘল শাসনের অধীনে নিয়ে আসেন এবং একটি সাম্রাজ্য প্রতিষ্ঠা করেন যা ১৯ শতকের মাঝামাঝি পর্যন্ত স্থায়ী হয়েছিল। শাসক শ্রেণী হিসেবে মুঘলরা প্রধানত অন্যান্য মুসলমানদের সাথে শহরে বাস করতো। তারা ঐতিহ্যগতভাবে ঘোড়দৌড়, তীরন্দাজ, কুস্তি ও মাংস-ভারী খাবারের দক্ষতার জন্য পরিচিত ছিল। আদালত এখন প্রকৃত মঙ্গোলদের মতো নয়, বরং তুর্কি, তুর্কমান/উজবেক, আরব ও পারস্য বা এই সমস্ত শ্রেণীর বংশধরদের সমন্বয়ে গঠিত; স্থানীয় বংশোদ্ভূত মুসলমানদের দ্বারা সাধারণ উপাধি মুঘল দ্বারা পূর্বে উল্লিখিত হিসাবে পরিচিত। "Joshua Project, Moghal in Pakistan"। www.joshuaproject.net। সংগ্রহের তারিখ ২০২১-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Joshua Project, Moghal in India"। www.joshuaproject.net। সংগ্রহের তারিখ ২০২১-০৫-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dictionary Of Geography। Wisconsin: Houghton Mifflin। ১৯৯৭। আইএসবিএন 0-395-86448-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Сабитов Ж. М., Баймуханов Н. Б. (২০১৫)। "Y-STR гаплотипы узбеков, уйгуров, таджиков, пуштунов, хазарейцев, моголов из базы данных Family Tree DNA" (রুশ ভাষায়) (2) (The Russian Journal of Genetic Genealogy সংস্করণ): 22–23। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: তারিখ ও বছর (link) Liz Wyse and Caroline Lucas (১৯৯৭)। Atlas Of World History। Scotland: Geddes & Grosset। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
মালকানা

মালকানা হল ভারতের একটি মুসলিম সম্প্রদায়। এরা সাধারণত ভারতের উত্তর প্রদেশ এবং বিহার রাজ্যে বসবাস করেন। আগ্রা জেলায় বসবাসকারী মালকানা সম্প্রদায়ের লোকেরা দাবি করে যে তারা বেশ কয়েকটি হিন্দু বর্ণ সম্প্রদায়ের বংশোদ্ভূত। কিরাওলির পাঁচটি গ্রাম দখল করে থাকা লোকেরা নিজেদের জাট বংশের অন্তর্ভুক্ত বলে দাবি করেন। প্রধানত হাথরস জেলায় সাদাবাদ শহরের কাছে এদের বসতি দেখা যায়। বিহারের মালকানা সম্প্রদায়ের লোকেরা প্রধানত পূর্বের শাহাবাদ জেলায় কেন্দ্রীভূত। ১৯২৩ সালে শুধুমাত্র শাহাবাদেই ১৩০০ জন মালকানা জনগনের সংখ্যা নথিবদ্ধ করা হয়েছিল। বিদেশী হানাদারদের দ্বারা লুণ্ঠিত হওয়ার কারণে তারা ধর্মান্তরিত হতে বাধ্য হয়েছিল এবং মুসলমান হয়েছিল। কিন্তু তারপরেও তাদের মধ্যে অনেকেই হিন্দু ঐতিহ্য ও সংস্কৃতির সাথে যুক্ত ছিল এবং স্বামী শারদানন্দের শুদ্ধি আন্দোলনের মাধ্যমে পুনরায় হিন্দু ধর্মে প্রত্যাবর্তন করার চেষ্টা করেছিল। শুদ্ধি আন্দোলনের মুল লক্ষ্য ছিল ধর্মান্তরিতদের পুনরায় হিন্দু ধর্মে ফিরিয়ে আনা। কিন্তু তিনি মৌলবাদী আব্দুল রশিদের নজরে পরে যান, যিনি দিল্লিতে তাকে গুলি করে হত্যা করেন। অনেক মুসলিম নেতা শাহাবাদ, গয়া এবং মুঙ্গেরে ধর্মীয় উত্তেজনা সৃষ্টি করার জন্য এটি প্রতিরোধ করার চেষ্টা করেছিলেন। কুড়ি শতকের শুরুতে, মালকান ছিল এমন একটি সম্প্রদায় যাদের রীতিনীতি ছিল হিন্দু ও মুসলিম ঐতিহ্যের মিশ্রণ। তারা হিন্দু নাম রাখত ও রাম রাম সম্বোধিত করে নমস্কার জানাত। কিন্তু সম্প্রদায় হিসাবে তারা মৃতদের কবর দিত, খৎনা করত এবং বিশেষ অনুষ্ঠানে মসজিদ পরিদর্শন করত। সম্প্রদায়ের এই সারগ্রাহী প্রকৃতির কারণে তারা হিন্দু ও মুসলিম উভয় সম্প্রদায়ের পুনরুজ্জীবনবাদীদের লক্ষ্যবস্তুতে পরিণত হয়।[তথ্যসূত্র প্রয়োজন] পুনঃ ধর্মান্তর অভিযান ১৯২৮ সালের শেষের দিকে তার শীর্ষে পৌঁছেছিল, সেই সময়ে প্রায় ১,৬৩,০০ মালকানা মুসলমানকে হিন্দুধর্মে পুনঃ প্রত্যাবর্তন করে আনা হয়েছিল বলে জানা যায়। Mohammad Sajjad (১৩ আগস্ট ২০১৪)। Muslim Politics in Bihar: Changing Contours। Taylor & Francis। পৃষ্ঠা 64–68। আইএসবিএন 978-1-317-55981-8।  Sikand, Yoginder; Katju, Manjari (২০ আগস্ট ১৯৯৪)। "Mass Conversions to Hinduism among Indian Muslims" (English ভাষায়): 2216। উদ্ধৃতি শৈলী রক্ষণাবেক্ষণ: অচেনা ভাষা (link) "Swami Shraddhanand, who fell to bullets in December 1926"।  Hindu-Muslim Relations in British India: a study of Controversy, Conflict and Communal Movements in Northern India 1923 to 1928, by Gene R. Thursby.